Harmadik féltől származó bővítmények telepítése.
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Őry Máté
orymate at gmail dot com 2007, 2008.
Úr Balázs
ur.balazs at fsf dot hu 2014, 2015, 2017, 2019, 2022.

# További gedit bővítmények

Harmadik féltől származó bővítmények telepítése olyan extra funkciókat biztosít, amelyeket sem a gedit alaptelepítése, sem a gedit-plugins csomag nem tartalmaz. A harmadik féltől származó bővítmények online listája itt érhető el.

A harmadik féltől származó bővítmények telepítése a bővítmény letöltését, a fájlok megfelelő könyvtárba másolását és a bővítmény aktiválását foglalja magában.

Bővítményeket általában azok weboldalairól tölthet le, de szükség lehet verziókezelő programok használatára is, mint például a git, bazaar vagy subversion a bővítményhez tartozó fájlok letöltéséhez az internetről. A bővítmények beszerzésével kapcsolatos információkat azok dokumentációjában találja.

Másolja a bővítmény fájljait a /home/felhasználónév/.local/share/gedit/plugins könyvtárba.

A felhasználónév helyett saját felhasználónevét használja.

A bővítményfájlok megfelelő könyvtárba helyezése után a bővítmény megjelenik a Beállítások menüben. Nyomja meg az ablak jobb felső sarkában lévő menügombot, és válassza a BeállításokBővítmények[Bővítmény neve] lehetőséget a bővítmény engedélyezéséhez.

Kattintson a Bezárás gombra.

A bővítmény engedélyezése után az azonnal használhatóvá válik.

A .local könyvtár alapesetben nem látható. A megjelenítéséhez válassza a NézetRejtett fájlok megjelenítése menüpontot, vagy nyomja meg a CtrlH kombinációt.

Ha a .local/share/gedit/plugins/ könyvtár nem létezik, akkor hozza létre azt.