Accedir a fitxers que estan emmagatzemats en un altre ordinador.
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020

# Obrir un fitxer localitzat al servidor

Abans d'obrir un fitxer en un servidor des del gedit, necessiteu conèixer informació tècnica sobre el servidor. Per exemple, n'haureu de saber l'adreça IP o l'URL del servidor, i potser necessiteu saber quin tipus de servidor és (per exemple, HTTP, FTP, etc.).

A més, alguns tipus de servidors imposen restriccions sobre el que podeu fer amb els fitxers que hi ha emmagatzemats. Per exemple, és possible que pugueu obrir un fitxer des d'un servidor, però potser haureu de desar els canvis al fitxer localment, al vostre propi ordinador.

Amb aquestes advertències en ment, feu els passos següents per a obrir un fitxer des d'un servidor utilitzant el gedit:

A la barra de títol, feu clic a Obre.

Feu clic a Altres ubicacions.

Introduïu l'adreça IP o l'URL del servidor apropiat.

Cerqueu i seleccioneu el fitxer que voleu obrir.

Utilitzeu la llista desplegable Codificació de caràcters per a seleccionar la codificació de caràcters apropiada.

Feu clic a Obre.

Els tipus vàlids d'URI són http:, ftp:, file: i tots els mètodes compatibles amb GVfs.

Els fitxers d'alguns tipus d'URI s'obren com a només de lectura, i els canvis que feu s'hauran de desar en una ubicació diferent. Per exemple, HTTP només permet llegir els fitxers. Els fitxers de FTP són de només lectura perquè no tots els servidors FTP funcionen correctament desant els fitxers remots.