Utilitzeu fragments per a inserir ràpidament trossos de text que utilitzeu sovint.
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020

# Fragments

Fragments proporciona una manera pràctica d'inserir parts repetitives del codi als vostres fitxers. Per exemple, un fragment d'HTML per al tag `<img>` inserirà les porcions d'obertura i tancament de l'etiqueta, així com llocs fixos on poder introduir atributs a la imatge. Això fa que l'escriptura de codi sigui més fàcil i ràpida.

# Activa el connector Fragments

Per a activar el connector Fragments:

Seleccioneu gedit Preferències Connectors.

Seleccioneu Fragments per a activar el connector.

# Navegar pels fragments

Per a navegar pels fragments disponibles:

Seleccioneu Eines Gestiona els fragments.

Assegureu-vos que la sintaxi està establerta de manera adequada. La barra d'estat a la part inferior de la finestra del gedit mostrarà la configuració actual d'idioma. Aquesta configuració és la que permet que gedit insereixi els fragments adequats. Gedit normalment detecta l'idioma o la sintaxi del fitxer utilitzat, però de vegades s'ha de configurar.

En aquest exemple, el llenguatge està establert a HTML.

Navegueu pels fragments disponibles pel vostre llenguatge o sintaxi.

# Utilitza Fragments

Per a inserir un fragment al vostre document actual:

Escriviu el nom del fragment desitjat a qualsevol lloc del vostre document actual.

Premeu Tab per a inserir el fragment associat al terme d'entrada.

# Exemple d'ús d'un fragment

Per exemple, si heu establert la sintaxi a HTML, escriviu `head` , i premeu la tecla Tab. El text s'hauria d'haver autocompletat en el fragment:

<head> <meta http-equiv="Content-type" content="text/html; charset=utf-8" /> <title>Page Title</title> </head>

# Afegeix fragments

Podeu afegir fragments que funcionen globalment (és a dir, són agnòstics de llengua) o només en una sintaxi particular.

Seleccioneu Eines Gestiona els fragments.

Des de la barra lateral Gestiona els fragments seleccioneu la sintaxi desitjada i feu clic al botó "+" per a mostrar els fragments existents per aquesta sintaxi.

Per a afegir un fragment que funcioni a nivell global (és a dir, quan no s'ha establert cap sintaxi o llenguatge concret per al document), seleccioneu Global des de la barra lateral Gestiona els fragments.

Per a afegir un nou fragment, feu clic a la icona «més» a la barra lateral Gestiona els fragments.

Introduïu un nom per al nou fragment. El nom del fragment pot diferir del fragment que vulgueu afegir.

A la secció Activació, heu d'introduir un terme a l'area de text Activador:. Estareu utilitzant aquest terme per a inserir el vostre fragment.

Si voleu inserir un fragment amb una drecera de teclat, feu clic al punter del ratolí a Drecera: i premeu la combinació de tecles desitjada. Un cop hàgiu premut i alliberat les tecles, s'establirà la drecera des del teclat.

A l'àrea d'Edició:, introduïu el text del fragment. Podeu utilitzar `${n}` per a indicar variables, on n se substitueix per un nombre que representa l'ordre numèric de les variables incloses.

# Exemple de nou fragment

Considereu que heu creat un fragment amb el contingut greetings al Disparador de tabuladors:. L'àrea de text Edita: conté:

<greetings>Hello ${1:wonderful}${2:amazing} world! </greetings>

Podeu inserir aquest fragment escrivint greetings al document i prement la tecla Tabulador. S'inserirà el fragment següent:

<greetings>Hello wonderfulamazing world!</greetings>

Les paraules «wonderful» i «amazing» es poden conservar o suprimir depenent de la vostra elecció d'ús. Per a fer-ho, premeu Tab per a triar entre «wonderful» i «amazing», i premeu Supr per a eliminar l'opció menys preferida.