Brug tekststumper til hurtigt at indsætte tekststykker der bruges tit.
M.P. Rommedahl
Lhademmor@gmail.com 2008
Ask Hjorth Larsen
asklarsen@gmail.com 2008
scootergrisen
2020

# Tekststumper

Tekststumper giver en let måde at indsætte gentagne kodestykker i dine filer. F.eks. vil en HTML-tekststump til `<img>`-tagget indsætte åbnings- og lukningsdelene for tagget samt faste pladser, hvor du kan indtaste billedattributter. Det kan gøre det lettere og hurtigere at skrive kode.

# Aktivér udvidelsesmodulet Tekststumper

Sådan aktiveres udvidelsesmodulet Tekststumper:

Vælg gedit Indstillinger Udvidelsesmoduler.

Vælg Tekststumper for at aktivere udvidelsesmodulet.

# Gennemse tekststumper

Sådan gennemse tilgængelige tekststumper:

Vælg Værktøjer Håndtér tekststumper.

Sørg for at syntaksen er indstillet korrekt. Statuslinjen nederst i gedit-vinduet viser den nuværende sprogindstilling. Sprogindstillingen giver gedit mulighed for at indsætte de rette tekststumper. gedit registrerer normalt sproget eller syntaksen på den fil, du bruger, men nogle gange kan det være nødvendigt at indstille det.

I dette eksempel er sproget indstillet til HTML.

Gennemse de tekststumper som er tilgængelige på dit sprog eller syntaks.

# Brug tekststumper

Sådan indsættes en tekststump i det nuværende dokument:

Skriv det ønskede tekststumpnavn hvor som helst i dit nuværende dokument.

Tryk på Tabulator for at indsætte den tekststump som er tilknyttet den indtastede frase.

# Eksempel på anvendelse af tekststump

Hvis du f.eks. har indstillet syntaksen til HTML, så skriv `head` og tryk på Tabulator-tasten. Teksten vil automatisk blive fuldført til en tekststump såsom:

<head> <meta http-equiv="Content-type" content="text/html; charset=utf-8" /> <title>Sidetitel</title> </head>

# Tilføjelse af tekststumper

Du kan tilføje nye tekststumper, som enten virker globalt (de er altså sproguafhængige) eller kun i en bestemt syntaks.

Vælg Værktøjer Håndtér tekststumper.

Fra sidebjælken Håndtér tekststumper vælges den ønskede syntaks og der klikkes på knappen “+ ” for at vise eksisterende tekststumper til den valgte syntaks.

For at tilføje en tekststump, som virker globalt (altså når der ikke er indstillet nogen bestemt syntaks eller sprog til dokumentet), vælges Globalt fra sidebjælken Håndtér tekststumper.

Tilføj en ny tekststump ved at klikke på “plus”-ikonet i sidebjælken Håndtér tekststumper.

Indtast et navn til den nye tekststump. Navnet på tekststumpen kan være et andet end den tekststump du vil tilføje.

Under afsnittet Aktivering skal du indtaste en frase til Tabulatorudløser:-tekstområdet. Du kommer til at bruge frasen til at indsætte din tekststump.

Hvis du vil indsætte en tekststump med en tastaturgenvej, så klik på Genvejstast:-tekstområdet og tryk på den ønskede tastekombination. Når du har trykket på og sluppet tasterne, så er tastaturgenvejen indstillet.

Under tekstområdet til Redigér: indtast den ønskede tekst til tekststumpen. Du kan også bruge `${n}` til at indikere variabler, hvor n erstattes med et tal, som angiver den numeriske rækkefølge på variablerne.

# Eksempel på ny tekststump

Har du f.eks. oprettet en tekststump med frasen hilsen i Tabulatorudløser:, så indeholder Redigér:-tekstområdet:

<hilsen>Hej ${1:store}${2:smukke} verden! </hilsen>

Du kan indsætte tekststumpen ved at skrive hilsen i dokumentet og trykke på Tabulator-tasten. Følgende tekststump indsættes:

<hilsen>Hej storesmukke verden!</hilsen>

Ordene “store” og “smukke” kan bevares eller slettes afhængig af hvad du har brug for. Gør det ved at trykke på Tabulator for at vælge mellem “store” og “smukke” og tryk på Del for at slette den valgmulighed, der ikke ønskes.