A gedit oldalpaneljének használata fájlböngészőként.
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Őry Máté
orymate at gmail dot com 2007, 2008.
Úr Balázs
ur.balazs at fsf dot hu 2014, 2015, 2017, 2019, 2022.

# Fájlok megjelenítése és megnyitása az oldalpanelen

A fájlok közti váltás leggyakoribb módja a geditben a gedit ablak tetején lévő lapok használata. Egyes esetekben azonban, különösen ha sok nyitott fájllal dolgozik, egyszerűbb lehet az oldalpanel használata.

Az oldalsó ablaktábla aktiválásához válassza a Nézet Oldalpanel menüpontot, vagy nyomja meg az F9 billentyűt.

Az oldalpanelt bármikor megnyithatja vagy bezárhatja az F9 megnyomásával.

# Fájlok megnyitása az oldalpanelről

Fájlok oldalpanelről való megnyitásához első lépésként nyissa meg az oldalpanelt a Nézet Oldalpanel menüpont kiválasztásával (vagy az F9 billentyű megnyomásával), majd válassza a Fájlböngésző lehetőséget a panel tetején lévő legördülő listából.

Ez aktiválja az oldalpanel fájlböngésző módját. Ezután az oldalpanel tetején lévő navigációs gombok használatával megkeresheti és megnyithatja a kívánt fájlokat.

# Az oldalpanel használata a nyitott fájlok közti váltásra

Ha több fájlja van megnyitva, akkor az oldalpanel használatával is válthat a nyitott fájlok közt. A nyitott fájlok felsorolásához kattintson az oldalpanel tetején lévő Dokumentumok elemre.

Az oldalpanelen bármely fájlnévre kattintva megnyithatja a fájlt szerkesztésre.