Como instalar engadidos de terceiros.
Fran Diéguez
frandieguez@gnome.org 2011-2020.
Leandro Regueiro
leandro.regueiro@gmail.com 2011
Marcos Lans
marcoslansgarza@gmail.com 2018.

# Engadidos adicionais de gedit

Instalar engadidos de terceiros proporciónalle funcionalidades adicionais que non están incluídas de maneira predeterminada no gedit nin nos engadidos adicionais que forman parte do paquete gedit-plugins. Unha lista de engadidos de terceiros é mantida aquí.

Instalar un engadido de terceiras partes implica descargar o engadido, copiar os ficheiros do engadido no cartafol correcto e activalo.

Xeralmente pode descargar o engadido da súa páxina web, pero pode precisar un programa de control de versións como git, bazaar ou subversion para copiar o repositorio de software dun engadido desde Internet. Consulte a documentación do engadido para obter máis información.

Copie o engadido no cartafol /home/nome_de_usuario/.local/share/gedit/plugisn.

Por suposto, substitúa a palabra nome_de_usuario co seu nome de usuario.

Despois de mover o engadido ao cartafol correcto, aparecerá no menú «Preferencias». Seleccione o botón de menú na esquina superior dereita da xanela e seleccione PreferenciasEngadidos[Nome do engadido] para activalo.

Prema Pechar.

Despois de activar o engadido, debería estar dispoñíbel para usarse.

O cartafol .local está oculto de maneira predeterminada. Para mostrar os ficheiros ocultos, seleccione VerMostrar ficheiros ocultos ou prema CtrlH.

Se o cartafol .local/share/gedit/plugins/ non está presente no seu sistema, deberá crealo.