Accesarea fișierelor care sunt stocate pe un calculator diferit.
Laurențiu Cristian Ion
ionlaurentiucristian@gmail.com 2012
Daniel Șerbănescu
daniel [at] serbanescu [dot] dk 2015, 2018-2021

# Deschiderea unui fișier care se află pe un server

Înainte de a deschide un fișier de pe un server din cadrul gedit, trebuie să știți unele informații tehnice despre server. De exemplu, va trebui să știți adresa IP sau URL-ul serverului, și poate fi necesar să știți ce fel de server este (de exemplu, HTTP, FTP, etc.).

De asemenea, unele tipuri de servere impun restricții în ceea ce puteți face cu fișierele stocate pe server. De exemplu, puteți să deschideți un fișier de pe un server, dar poate fi necesar să salvați modificările în fișier la nivel local, pe propriul computer.

Cu aceste limitări în minte, efectuați următorii pași pentru a deschide un fișier de pe un server folosind gedit:

În bara de sus, apăsați Deschide.

Apăsați Alte locații.

Introduceți adresa IP sau URL-ul serverului corespunzător.

Găsiți și alegeți fișierul pe care doriți să-l deschideți.

Folosiți lista de selecție de codificare caractere pentru a selecta codificarea de caractere corespunzătoare.

Apăsați Deschide.

Tipurile valide de URI includ http:, ftp:, file:, și toate metodele suportate de GVfs.

Fișierele de la unele tipuri de URI sunt deschise doar în citire, iar modificările trebuie salvate într-o altă locație. De exemplu, HTTP permite numai citirea fișierelor. Fișierele deschise din FTP sunt doar-în-citire, deoarece nu toate serverele FTP ar putea să funcționeze corect cu salvarea fișierelor la distanță.